|  |  |
| --- | --- |
|  | **ДО**  **ДИРЕКТОРА НА РИОСВ -ПЛОВДИВ** |
| У В Е Д О М Л Е Н И Е  за инвестиционно предложение | |
| от | |
| **В. Филипова**  УВАЖАЕМИ Г-Н/Г-ЖО ДИРЕКТОР, | |
| Уведомяваме Ви**,** че **В. Филипова**, има следното инвестиционно предложение: „Изграждане на 4бр. сондажни кладенци“ в 4бр. новообразувани УПИ за жилищно строителство от поземлени имоти с ИД 47295.67.9 и ПИ с ИД 47295.67.11, местност „Витрогона“ по КК на с.Марково, представляващи земеделска земя за процедура по промяна предназначението. | |
|  | |
| Характеристика на инвестиционното предложение: | |

1. Резюме на предложението

Инвестиционното предложение предвижда изготвяне на *ПУП-ПРЗ* за промяна предназначението на земеделска земя за неземеделски нужди на ПИ с ИД 47295.67.9 и ПИ с ИД 47295.67.11, местност „Витрогона“ по КК на с.Марково, за жилищно строителство. След промяната се предвижда образуване на четири *УПИ* и вътрешна улица - тупик. За водоснабдяване на имотите се предвижда да се изградят 4 бр. сондажни кладенци, по един във всеки УПИ.

За реализацията на инвестиционно предложение „Жилищно строителство” в ПИ с ИД 47295.67.9 и ПИ с ИД 47295.67.11, местност „Витрогона“ по КК на с.Марково, Община „Родопи“ е издадено становище с изх.№ ОВОС-858-4/04.04.2025г. на директора на РИОСВ-Пловдив.

Поради невъзможността за водоснабдяване на имота от водоснабдителната мрежа на населеното място- отказ от ВиК ЕООД-гр.Пловдив, водоснабдяването на обекта ще се осъществи от собствен водоизточник на подземни води – 4бр. сондажни кладенци с дълбочина 20 м. Сондажните кладенци ще се изградят по един във всеки от новообразуваните УПИ. Водните количества, добити от сондажните кладенци ще се използват за санитарно-битови, противопожарни и други нужди - измиване на външни и вътрешни площадки при необходимост. Водата за питейни нужди ще се осигурява на абонаментен договор за доставка на минерална вода и ползване на диспенсери. Предвидено е отпадъчните води да се заустват във водоплътни изгребни ями самостоятелни за всяко УПИ, които ще се почистват периодично от лицензирана фирма на база сключен договор.

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Инвестиционното предложение предвижда изготвяне на *ПУП-ПРЗ* за промяна предназначението на земеделска земя за неземеделски нужди на ПИ с идентификатор с ИД 47295.67.9 и ПИ с ИД 47295.67.11, местност „Витрогона“ по КК на с.Марково, за жилищно строителство. След промяната се предвижда отреждане на четири УПИ и улица - тупик.

За водоснабдяване на имотите ще се изградят сондажни кладенци, по един във всеки УПИ с дълбочина 20м.

Максималният проектен дебит на всеки от сондажите, съобразен с хидрогеоложките

проучвания, ще бъде 1 л/сек. и необходимо годишно водно количество по време на експлоатация до 800 куб.м.

Максимален разход на вода :

* денонощно до 2 куб.м. / ден до 300 дни/годишно
* годишно водно количество до 800 куб.м./год.
* върхов проектен дебит до 1,0 л./сек.
* средногодишно количество 0,02 л./сек.

Водоприемната част на сондажа ще бъде изградена от PVC тръби с диаметър ⌀160.

Водните количества, добити от сондажните кладенци ще се използват за санитарно-битови, противопожарни и други нужди - измиване на външни и вътрешни площадкипри необходимост.

Водата за питейни нужди ще се осигурява на база сключен абонаментен договор за доставка на минерална вода и ползване на диспенсери.

Сондирането ще се извърши със сондажна апаратура ФА-12 - роторно, с обратна циркулация на промивната течност. Тъй като промивната течност, при този метод на сондиране е чиста вода, то няма да има предпоставка за заглиняване на водоносния хоризонт. Този метод на сондиране позволява точното отбиване на преминатите литоложки разновидности и изучаването на геоложкия разрез. По време на сондирането ще се документират преминатите литоложки разновидности и ще се опише геоложкия разрез. На тази база ще се определи точното разположение на филтърната част на експлоатационната колона.

Филтърната част на колоната ще бъде разположена срещу преминатите водоносни интервали. Филтрите ще бъдат прорезни.

За гарантиране вертикалността на експлоатационната колона, на връзките между отделните тръби, ще бъдат монтирани центриращи крила.

В задтръбното пространство на филтровата част от колоната ще бъде направена обсипка от промит речен чакъл – фракция 5 - 30. Над обсипката ще бъде изпълнен циментов тампонаж.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционното предложение за изграждане на сондажен кладенец има връзка с предвиденото „Жилищно строителство” в поземлен имот с ИД 47295.67.9 и ПИ с ИД 47295.67.11, местност „Витрогона“ по КК на с.Марково, за което е издадено становище с изх.№ ОВОС-858-4/04.04.2025г. на директора на РИОСВ-Пловдив.

Инвестиционното предложение няма връзка с други съществуващи или одобрени с устройствен план дейности.

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Сондажните кладенци ще се изградят новообразуваните УПИ за жилищно строителство- по един СК във всеки УПИ , разположени в ограничителната линия на застрояване.

Не се засягат обекти, подлежащи на здравна защита, както и обекти на културното наследство.

Имотите не попадат в границите на защитени територии, съгласно Закона за защитените територии и в защитени зони, съгласно Закона за биологичното разнообразие.

Предвид географското разположение на имотите и характера на инвестиционното предложение, не се очакват трансгранични въздействия при изграждането и експлоатацията на обекта.

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)

Инвестиционното предложение е свързано с използване на подземни води за водоснабдяване на 4 бр. жилищи сгради, които ще се изградят в новообразуваните 4бр. УПИ-та.

Предвид характера на инвестиционното предложение, осъществяването му няма да повлияе върху качеството и регенеративната способност на природните ресурси. Компонентите на околната среда в района няма да бъдат подложени на негативни въздействия, предизвикващи наднорменото им замърсяване.

6. Очаквани общи емисии на вредни вещества във въздуха по замърсители:

Инвестиционното предложение не предвижда производствени и/или други дейности, в резултат на които могат да бъдат емитирани вещества, в т.ч приоритетни и/или опасни, при които се осъществява или е възможен контакт с води.

7. Отпадъци, които се очаква да се генерират, и предвиждания за тяхното третиране:

Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците. Сметосъбирането и сметоизвозването на битови отпадъци, ще се извършва от фирмата по сметосъбиране и сметоизвозване, обслужваща

Община Родопи. Шламът, получен при сондирането ще се събира в утайни ями. След приключване на сондирането теренът на сондажните площадки ще бъде рекултивиран. Всички земни маси иззети в резултат на сондажните работи ще бъдат върнати на местата от които са иззети. След приключване изграждане на сондажните кладенци, теренът ще бъде подравнен и рекултивиран.

8. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Експлоатацията на сондажните кладенци не е свързана с формиране на отпадъчни води.

9. Опасни химични вещества, които се очаква да бъдат налични на площадката на предприятието/съоръжението:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

При спазване на екологичното законодателство при реализация на инвестиционно предложение не се очаква генериране на опасни химични вещества.

......................................................................................................................................................

І. Моля да ни информирате за необходимите действия, които трябва да предприемем, по реда на глава шеста ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

Прилагам:

1. Документи, доказващи уведомяване на съответната/съответните община/общини, район/райони и кметство или кметства и на засегнатото население съгласно

изискванията на чл. 4, ал. 2 от Наредбата за условията и реда за извършване на оценка на въздействието върху околната среда, приета с Постановление № 59 на Министерския съвет от 2003 г.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал, актуална скица на имота и др. в подходящ мащаб.

4. Електронен носител – 1 бр.

Дата: ........................................................ Уведомител: …………………………………

(подпис)